Min mand og jeg boede hos Catherines familie 5 nætter. Værelset var rent og pænt, med tilhørende stort privat badeværelse, hvilket var dejligt. Værelset er ikke så stort, så vi kæmpede lidt med pladsen med 2 store kufferter :) Værelset har ikke AC, men en loftsvifte hvilket virkede fint om dagen, men der kunne godt blive varmt om natten uden luft. Værelset havde egen indgang, hvilket fungerede enormt godt. Det er centralt beliggende, hvorfor der også var en del støj fra gaden. Dette kunne godt genere om natten, så husk et par ørepropper :) Hele ejendommen kæmper med myreproblemer pt., så dem fik vi også besøg af, men Catherine var meget behjælpelig med at rengøre når vi havde behov for det. Derudover var hun god til at give os tips om Sydney med på vejen. Vi følte os enormt godt taget imod af hele familien, og havde alt i alt et meget behageligt ophold hos dem.